অসুস্থ সত্ত্বেও খালেদা জিয়াকে টেনেহিঁচড়ে আদালতে নেয়া হচ্ছে: রিজভী
বিএনপি চেয়ারপারসন খালেদা জিয়া অসুস্থ থাকা সত্ত্বেও তাকে টেনেহিঁচড়ে জবরদস্তি করে আদালতে নেয়া হচ্ছে বলে অভিযোগ করেছেন দলের সিনিয়র যুগ্ম মহাসচিব রুহুল কবির রিজভী। 







রোববার সকালে নয়াপল্টনে বিএনপির কেন্দ্রীয় কার্যালয়ে আয়োজিত এক সংবাদ সম্মেলনে তিনি এ অভিযোগ করেন। 




রিজভী বলেন, খালেদা জিয়াকে সাজানো মিথ্যা মামলায় এক বছর পরিত্যক্ত নির্জন কারাগারে বন্দি রাখা হয়েছে। খালেদা জিয়ার বয়স ৭৩ বছর। প্রচণ্ড ঝুঁকিপূর্ণ অসুস্থ শরীর। একা চলতে পারেন না। 
‘আদালতে বা হাসপাতালে আনতে গেলে হুইলচেয়ারই ভরসা। তার পরও টেনেহিঁচড়ে জবরদস্তি করে তাকে আদালতে আনা হচ্ছে।’
বিএনপির এ নেতা বলেন, গত বৃহস্পতিবার তাকে (খালেদা জিয়া) আদালত নামে কারাগারের আলো-বাতাসহীন ছোট্ট একটি রুমে এনে এক ঘণ্টা বসিয়ে রাখা হয়। 
তিনি বলেন, সাবেক এ প্রধানমন্ত্রীর অসুস্থতা দিনে দিনে বাড়লেও চিকিৎসা দেয়া হচ্ছে না। পুরনো রোগগুলো বেড়ে গেছে। চোখেও প্রচণ্ড ব্যথা, পা ফুলে গেছে।
রিজভী বলেন, চরম স্বাস্থ্যঝুঁকিতে থাকলেও তিলে তিলে শেষ করে দেয়ার জিঘাংসা চরিতার্থ করে চলেছে বর্তমান সরকার।

বিএনপি চেয়ারপারসন খালেদা জিয়া অসুস্থ থাকা সত্ত্বেও তাকে টেনেহিঁচড়ে জবরদস্তি করে আদালতে নেয়া হচ্ছে বলে অভিযোগ করেছেন দলের সিনিয়র যুগ্ম মহাসচিব রুহুল কবির রিজভী।